user: ماخذ او سرچینه:
عنوان: د زړه عضلاتي اعتلال
پته: https://ps.wikipedia.org/wiki/%D8%AF%20%D8%B2%DA%93%D9%87%20%D8%B9%D8%B6%D9%84%D8%A7%D8%AA%D9%8A%20%D8%A7%D8%B9%D8%AA%D9%84%D8%A7%D9%84
لاندې متن په غور سره ولولئ او په خپلو هغو کې خوندي کړئ:

assistant: د زړه عضلاتي اعتلال په انگرېزي: يا د زړه عضلاتي رنځ، د زړه د مايوکارډيوم د نورماله عمل د خرابېدو ناروغي ده. هغه خلک چې په دغې ناروغۍ اخته وي نو دغه ډله ناروغانو کې اکثراً د آرېتميا يا د رېتم نشتوالی او يا هم په ناڅاپي توگه د زړه درېدلو وېره او يا همدا دواړه اعراض په يو وخت کې راپېښېدلای شي. د زړه عضلاتي اعتلال په دوه وېشنيزو کې، د باندنيو اعتلال او منځوۍ اعتلال باندې وېشل شوی. د زړه عضلاتي باندنی اعتلال دا د همدې ناروغۍ هغه عمده رنځونه دي چې پخپله د مايوکارډيوم په باندنۍ سطحه کې رامېنځ ته کېږي. د زړه د عضلاتي رنځ اکثراً باندني اعتلال رامېنځ ته کوي، دا ځکه چې د دغې ناروغۍ تر ټولو عام سبب اسکېميا يا عضلاتي ووبونو انساجو ته د آکسيجن نه بډايه وينې د نه رسېدو سبب وي. د روغتيا نړېوال اورگان د همدې ډلې سببونو ته ځانگړي کارډيومايوپاتي يا د زړه ځانگړې عضلاتي رنځونه وايي: کانجنېټل کارډيومايوپاتي تغذيوي رنځونه د زړه اسکېمېک او غېر اسکېميک رنځونه د فشار د جگوالي په سبب کارډيومايوپاتي والوي کارډيومايوپاتي التهابي کارډيومايوپاتي د سيستېميک ميټابوليک ناروغۍ ثانوي کارډيومايوپاتي الکولي کارډيومايوپاتي ديابېتي کارډيومايوپاتي ريسټرېکټيف کارډيومايوپاتي په دې پورتني لړليک کې چې کومه ناروغي نه ده ورگډه شوې هغه د چاگاز ناروغي ده، دا ځکه چې په منځنۍ او سوېلي امريکا کې د چاگاز ناروغي د زړه عضلاتي اعتلالونو يو اهم سبب گڼل کېږي. اسکېميک کارډيومايوپاتي د اسکېميک کارډيومايوپاتۍ اصطلاح په عامه توگه د زړه هغه ناروغيو لور اشاره کوي چې د زړه په عضلاتو کې د اسکېميا يا انفارکشن رامېنځ ته کړي، خو د کارډيو مايوپاتۍ د ډلبنديو اوسمهالي لارښود له خوا د دې نظر ملاتړ نه کېږي.. اسکېميکه کارډيومايوپاتي د زړه د عضلاتو هغه کمزوري ده چې د زړه عضلاتو ته د نامناسبه کچه د آکسيجن په رسېدو سره چې بيا هم د زړه د رگونو ناروغۍ يې تر ټولو عام سبب دی، راپېښېږي. د وينې کمښت او د خوب په وخت کې د سا بندېدل هغه حالتونه دي چې د اسکېميک مايوکارډيوم سره يې نسبتاً عام تړاو دی په همدې توگه هايپرتايرايډيزم د نسبي ثانوي اسکېميا رامېنځ ته کېدلای شي، چې په دې قضيه کې د زړه د چټک عمل عدم کفايه يې سبب دی. هغه افراد چې په اسکېميک کارډيومايوپاتۍ اخته وي، نو د هغوی په صحي پېښليک کې اکثراً د مايوکارډيل انفارکشن يا د زړه حمله پېښې ثبت ليدل شوي، که څه هم چې آن د زړه د حملې په نه شتون سره هم اوږدمهاله اسکېميا د زړه عضلاتو کې د پام وړ ورانی راولي چې همدا پخپله د يوه اهم کلينيکي کارډيومايوپاتيک حالت رامېنځ ته کوي. د يوې عامې بېگې په توگه، د زړه هغه سيمې چې د مايوکارډيل انفارکشن نه اغېزمن کېږې، په پيل کې نېکروتيکې کېږي چې دا د سلولونو د مړينې پرسوه ده، او تر دې وروسته په همدغو برخو کې مايوکارډيل سکارېنگ يا داغ فېبروسېز رامېنځ ته کېږي. همدا فېبروټيک ووب نسج د حرکت نه بې برخې وي او د زړه عضلاتي خاصيت نه لري چې په نتيجه کې د زړه د پمپولو په عمل کې هم کومه ونډه نه شي سر ته رسولی. که د زړه همدا اکاينېټيکه د حرکت نه بې برخې سيمه پراخه او په کافي اندازه يوه لويه برخه وي، نو د زړه اغېزمن شوی اړخ که هغه د زړه کيڼ يا ښي اړخ وي به د زړه د درېدلو سبب وگرځي او د زړه درېدل به بيا د اسکېميک کارډيومايوپاتۍ په نتيجه تمام شي. په ځينو کې، شديد احساساتي تشوشات او سټرېس د ټاکوتسوبو کارډيومايوپاتۍ ته لاره هوارولای شي، چې دا حالت پخپله د کارډيومايوپاتۍ يو ځانگړی ډول دی او ځانته ځانگړې اېتيالوژي د رنځورېدلو سببونه لري. د سيستماتيکو ناروغيو په سبب رامېنځ ته شوې کارډيومايوپاتي داسې ډېرې ناروغۍ دي چې د زړه عضلاتي اعتلالونو سبب گرځي. په داسې ناروغيو کې هېموکروماټوسېز،په ځيگر او د بدن نورو غړو کې د وسپنې يو غېرنورماله راغونډېدنه، اميلايډوسېز د اميلايډ پروټين يوه غېرنورماله راغونډېدنه، ډيابېټيز، هايپرتايرايډيزم، د ليسوزومونو د زېرمه کولو ناروغي او عضلاتي ورانی شامل دي. د زړه عضلاتي منځوی اعتلال . . . . .. . : . . . . . . . . . . . . . . نښې نښانې دا ناروغي د زړه نژدې هرې بلې ناروغۍ ته ورته نښې نښانې لري. د ټټر درد په دې ناروغۍ کې عام دی. معتدله مايوکارډايټېس او يا هم کارډيومايوپاتي اکثراً بې نښو او علامو رامنځ ته کېږي؛ په شديدو حالتونو کې د زړه د درېدو، د زړه آرېتميا او سيستوليک اېمبولايزېشنونه هم راولاړېدلای شي. د ځينو ناروغيو لکه د چاگاز رنځ ښکاره کېدل ډېر راڅرگندېږي. په اکثرو ناروغانو کې چې د بايوپسي آزمېښت کې يې مايوکارډايټېس اثبات شوی وي، په هغوی کې يو تازه ويروسي لامل هم وي چې د کارډيو وېسکولر علايمو ته لاره هواروي. په اکثرو ناروغانو کې د غېرنورمالتياوې څرگندې وي، که څه هم چې د اي سي جي بدلونونه ډېر ځله ناځانگړې وي. د زړه د کيڼ بطن د لويواله مخبېلگه اکثراً د زړه په گراف کې ښکاري. د ناروغ د زړه په گراف کې هوار او يا هم سرښکته څپه ډېره عامه وي، د لږ-وولټېج کامپلېکس هم اکثراً په گراف کې راڅرگندېږي. د زړه د بطنونو په منځ کې د برېښناييز سيستم خنډونه او د بنډل څانگو خنډونه، په خاصه توگه د کيڼ بنډل د څانگې خنډ، ډېر عام وي. يو اېلېکټروکارډيوگرام د زړه د دېوال د غېرنورماله حرکتونو او يا هم د پيريکارډيل افيوژن په پېژندلو ډېر گټور ثابت شوی. د ټټر راډيوگرافونه کېدای شي چې نورماله وي او يا هم د دغو راډيوگرافونو په مرسته د زړه احتقاني درېدل، د سږو بوغمې او يا هم د زړه لويوالی پرې تثبيت کېدلای شي. درملنه د دې ناروغيو درملنه د کارډيو مايوپاتۍ د ډول د پېژندلو پورې اړونده ده، خو اکثراً په درملنه کې د کار وړ دارو درمل، د پېسمېکر، ډيفېبريلاټور او يا هم د وېنټرېکولر اسېسټ ډيوايس نصبول شامل دي. د درملنې تر ټولو لويه موخه د اعراضو کمښت او تسکين دی، او داسې هم کېدای شي چې په ځينو ناروغانو کې آن د زړه د ټرانسپلانټ يا د زړه بدلولو اړتيا پيدا شي. د نورو اختياري درملنو په کارولو سره لکه د سټېم سلولي درملنه نه يواځې د کارډيومايوپاتۍ لپاره بلکه د گڼ شمېر نورو ناروغيو لپاره هم کارېږي، خو دا يوازې سوداگريزه بڼه لري او تر اوسه پورې د ثبوت او مثال په توگه يې ملاتړ نه دی شوی. نامتو پېښې په کاناډا کې د ز. کال په مهال د بير د ځگ په ثابته کولو کې د کوبالټ مرکبونه ورگډ شول چې دغه کار د کارډيومايوپاتۍ سبب وگرځېده او د بير څښونکو د کارډيومايوپاتۍ په نامه سره يادېده. ډېو وېليمز د ډراونېنگ پوول يو نامتو موسيقار په ۲۰۰۲ ز. کال کې د کارډيومايوپاتۍ له ناروغۍ ومړ. ډاکټر. قوبېرټ آټکېنز د آټکېنز رژيم بنسټگر د مړينې نه يو کال دمخه د زړه عضلاتي اعتلال په ناروغۍ اخته شوی ؤ. الېکسي شېرېپانوف، د کنگل هاکي د لوبې يو کلن مسلکي لوبغاړی د ۲۰۰۸ ز. کال د کنگل هاکي د لوبې په مهال د کارډيومايوپاتۍ له ناروغۍ ومړ. اندي هالېټ . . . - . - . . . . . : . . .